Document ID: 32006R0151

ΚΑΝΟΝΙΣΜΌΣ (ΕΚ) αριθ. 151/2006 ΤΟΥ ΣΥΜΒΟΥΛΊΟΥ
της 24ης Ιανουαρίου 2006
για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,
την πρόταση της Επιτροπής,
Εκτιμώντας τα ακόλουθα:
(1)
Το Συμβούλιο εξέδωσε, στις 20 Δεκεμβρίου 1996, τον κανονισμό (ΕΚ) αριθ. 2505/96, σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα (1). Είναι σκόπιμο να καλυφθούν οι ανάγκες εφοδιασμού της Κοινότητας σε ό,τι αφορά τα εν λόγω προϊόντα υπό τους ευνοϊκότερους όρους. Θα πρέπει επομένως να ανοιχθούν νέες κοινοτικές δασμολογικές ποσοστώσεις με μειωμένους ή μηδενικούς δασμούς για τις αναγκαίες ποσότητες και να παραταθεί η ισχύς ορισμένων υφιστάμενων δασμολογικών ποσοστώσεων, χωρίς ωστόσο να διαταραχθούν οι αγορές των εν λόγω προϊόντων.
(2)
Ο όγκος ορισμένων κοινοτικών δασμολογικών ποσοστώσεων δεν επαρκεί για να καλύψει τις ανάγκες της κοινοτικής βιομηχανίας κατά την τρέχουσα περίοδο ποσοστώσεων. Κατά συνέπεια, ο όγκος αυτών των ποσοστώσεων θα πρέπει να αυξηθεί με ισχύ από την 1η Ιανουαρίου 2005 και να προσαρμοστεί με ισχύ από την 1η Ιανουαρίου 2006.
(3)
Δεν είναι πλέον προς το συμφέρον της Κοινότητας να συνεχίσει να παρέχει, το 2006, κοινοτικές δασμολογικές ποσοστώσεις για ορισμένα προϊόντα τα οποία επωφελήθηκαν αναστολής των δασμών το 2005. Επομένως, τα προϊόντα αυτά πρέπει να διαγραφούν από τον πίνακα που εμφαίνεται στο παράρτημα Ι του κανονισμού (ΕΚ) αριθ. 2505/96.
(4)
Λόγω των πολυάριθμων τροποποιήσεων που πρέπει να επέλθουν, και για να υπάρχει σαφήνεια, θα πρέπει να αντικατασταθεί εξ ολοκλήρου το παράρτημα Ι του κανονισμού (ΕΚ) αριθ. 2505/96.
(5)
Συνεπώς, ο κανονισμός (ΕΚ) αριθ. 2505/96 θα πρέπει να τροποποιηθεί αναλόγως.
(6)
Λόγω της οικονομικής σημασίας του παρόντος κανονισμού, θα πρέπει να γίνει χρήση επείγοντος, βάσει του σημείου 1.3 του πρωτοκόλλου σχετικά με το ρόλο των εθνικών κοινοβουλίων στην Ευρωπαϊκή Ένωση, που επισυνάπτεται στη συνθήκη για την Ευρωπαϊκή Ένωση και στις συνθήκες για την ίδρυση της Ευρωπαϊκής Κοινότητας.
(7)
Το παράρτημα του παρόντος κανονισμού, επειδή είναι εφαρμοστέο από 1ης Ιανουαρίου 2006, θα πρέπει να τεθεί σε ισχύ αμέσως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΚ) αριθ. 2505/96 αντικαθίσταται από το κείμενο που εμφαίνεται στο παράρτημα I του παρόντος κανονισμού με ισχύ από 1ης Ιανουαρίου 2006.
Άρθρο 2
Για την περίοδο ποσοστώσεων από την 1η Ιανουαρίου έως τις 31 Δεκεμβρίου 2005, στο παράρτημα Ι του κανονισμού (ΕΚ) αριθ. 2505/96:
-
ο όγκος της ποσόστωσης 09.2603 καθορίζεται σε 3 900 τόνους με συντελεστή δασμού 0 %,
-
ο όγκος της ποσόστωσης 09.2975 καθορίζεται σε 540 τόνους με συντελεστή δασμού 0 %.
Άρθρο 3
Για την περίοδο ποσοστώσεων από την 1η Ιανουαρίου έως τις 31 Δεκεμβρίου 2006, στο παράρτημα Ι του κανονισμού (ΕΚ) αριθ. 2505/96:
-
ο όγκος της δασμολογικής ποσόστωσης 09.2002 καθορίζεται σε 600 τόνους,
-
ο όγκος της δασμολογικής ποσόστωσης 09.2023 καθορίζεται σε 1 400 000 μονάδες,
-
ο όγκος της δασμολογικής ποσόστωσης 09.2030 καθορίζεται σε 300 τόνους,
-
ο όγκος της δασμολογικής ποσόστωσης 09.2603 καθορίζεται σε 4 500 τόνους,
-
ο όγκος της δασμολογικής ποσόστωσης 09.2612 καθορίζεται σε 1 500 τόνους,
-
ο όγκος της δασμολογικής ποσόστωσης 09.2624 καθορίζεται σε 425 τόνους,
-
ο όγκος της δασμολογικής ποσόστωσης 09.2837 καθορίζεται σε 600 τόνους,
-
ο όγκος της δασμολογικής ποσόστωσης 09.2975 καθορίζεται σε 600 τόνους,
-
ο όγκος της δασμολογικής ποσόστωσης 09.2979 καθορίζεται σε 800 000 μονάδες.
Άρθρο 4
Οι δασμολογικές ποσοστώσεις 09.2004, 09.2009, 09.2018, 09.2021, 09.2022, 09.2023, 09.2028, 09.2613, 09.2621, 09.2622, 09.2623, 09.2626, 09.2630, 09.2881, 09.2964, 09.2985 και 09.2998 κλείνουν από την 1η Ιανουαρίου 2006.
Άρθρο 5
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Ιανουαρίου 2006.

Labels: 3
1
6